న్యూఢిల్లీ: సీఎం పీఠంపై కూర్చునేందుకు రంగం సిద్ధం చేసుకున్న జయలలిత నెచ్చెలి శశికళకు సుప్రీంకోర్టు షాకిచ్చింది. మరో వారం రోజుల్లోగా తమిళనాడు దివంగత ముఖ్యమంత్రి జయలలిత అక్రమాస్తుల కేసుపై తుదితీర్పు వెలువరించనున్నట్టు వెల్లడించింది. ఇదే కేసులో శశికళ సహ నిందితురాలిగా ఉన్నారు. అక్రమంగా ఆస్తులు కూడబెట్టారంటూ జయలలితపై అవినీతి నిరోధక చట్టం కింద 1996లోకేసు నమోదైంది. బెంగళూరులోని ప్రత్యేక కోర్టు 2014లో జయను దోషిగా పేర్కొంటూ నాలుగేళ్ల జైలు శిక్ష విధించింది. ఆమెతో పాటు సహనిందితురాలిగా ఉన్న శశికళకు కూడా జైలు శిక్ష పడింది. అయితే 2015లో కర్నాటక హైకోర్టు జయలలితపై నమోదైన కేసును కొట్టేసి ఆమెకు విముక్తి కల్పించింది. హైకోర్టు తీర్పును సవాలు చేస్తూ కర్నాటక ప్రభుత్వం సుప్రీంకోర్టులో పిటిషన్ వేసింది. కాగా ప్రత్యేక కోర్టు తీర్పుతో జయలలిత కొంతకాలం సీఎం పీఠానికి దూరమైనప్పటికీ... గతేడాది జరిగిన అసెంబ్లీ ఎన్నికల్లో ఘనవిజయం సాధించి మళ్లీ అధికారం చేపట్టారు. జయ మరణంతో ఆమె దశాబ్దాలుగా కొనసాగిన ఏఐడీఎంకే పార్టీ జనరల్ సెక్రటరీ పదవిని శశికళ చేపట్టారు. అయితే అవినీతి ఆరోపణలను ఎదుర్కొంటున్న శశికళను పార్టీ ప్రధాన కార్యదర్శిగా ఎలా నిలబెడతారంటూ ఆగ్రహించిన ఆ పార్టీ అసమ్మతి ఎంపీ శశికళ పుష్ప... శశికళ పదవిని రద్దు చేయాలంటూ ఎన్నికల సంఘానికి ఫిర్యాదు చేశారు. తాజాగా వారం రోజుల్లో వెలువడనున్న సుప్రీం తీర్పుతో శశికళ సీఎం కావాలన్న కోరిక తీరుతుందా లేదా అన్నది ప్రశ్నార్థకంగా మారింది.
newdhilly: cm peethampai koorchunenduku rangam siddham chesukunna jayalalita neccheli sasikalaku supreenkortu shaakichindi. maro vaaram rojulloga tamilanadu divangata mukhyamantri jayalalita akramaastula kesupai tuditiirpu veluvarinchanunnattu velladinchindi. ide kesulo sasikala saha nindituraaligaa unnaaru. akramamgaa aastulu kuudabettaarantuu jayalalitapai avineeti nirodhaka chattam kinda 1996lokesu namodaindi. bengaluruloni pratyeka kortu 2014loo jayanu doshigaa perkontu nalugella jailu shiksha vidhinchindi. aametho paatu sahanindituraaligaa unna sasikalaku kuudaa jailu shiksha padindi. ayithe 2015loo karnataka hycortu jayalalitapai namodaina kesunu kottesi aameku vimukti kalpinchindi. hycortu teerpunu savalu chestu karnataka prabhutvam supreenkortulo pitition vesindi. kaga pratyeka kortu teerputho jayalalita kontakaalam cm peethaaniki dooramainappatiki... gatedadi jarigina assembley ennikallo ghanavijayam saadhinchi malli adhikaaram chepattaru. jaya maranamtho aame dasaabdaalugaa konasaagina aidmk party janaral secretery padavini sasikala chepattaru. ayithe avineeti aaropanalanu edurkontunna sasikalanu party pradhaana kaaryadarsigaa ela nilabedataarantuu aagrahinchina aa party asammati empy sasikala pushpa... sasikala padavini raddu cheyalantu ennikala sanghaaniki firyaadu chesaru. taajaagaa vaaram rojullo veluvadanunna supreem teerputho sasikala cm kaavaalanna korika teerutundaa leda annadi prasnaarthakamgaa maarindi.